Bernice swaai weer die septer op Top-20Bernice West. (Foto: Jannes Erasmus) Riaan Benadé, een van die Afrikaanse musiekbedryf se gunsteling-nuwelinge, se splinternuwe enkelsnit “Spontaan” maak vandeesweek sy toetrede tot die Maroela Media Afrikaanse Top-20. Dit is ook die titelsnit van sy debuutalbum wat verlede jaar uitgereik is. Sy liedjie “Gooi nog ŉ whisky” is vandeesweek onttroon deur die krulkopsangeres Bernice West se gewilde treffer “Sonop-blom”. West neem dus weer vir die eerste keer vanjaar die nommer 1-posisie in. Haar jongste snit “Kom binne” is in die sewende posisie. In vandeesweek se Maroela Media Afrikaanse Top-20 is daar agt snitte wat styg, tien wat daal, een wat onveranderd bly en een nuwe enkelsnit.